Saloh keyingi mavsumda «Liverpul»ni tark etishi mumkin

Misr terma jamoasi bosh murabbiyi Xaver Agirre «Liverpul» hujumchisi Muhammad Saloh haqidagi fikrlari bilan o‘rtoqlashdi.
«Agar klub bilan sovrin yutib olmasa, Saloh keyingi mavsumda «Liverpul»dan ketadi. Yurgen Klopp buni juda yaxshi tushunib turibdi, shuning uchun ham jamoa sovrin yutib olishga bor kuchi bilan urinmoqda», — deb Agirre so‘zlarini keltirmoqda 101 Great Goals.
Saloh «Liverpul»ga 2017 yilda «Roma»dan o‘tgan edi. Futbolchi ingliz klubi bilan Chempionlar Ligasi 2017/18 finaligacha bordi. Bundan tashqari, Misr terma jamoasi bilan jahon chempionatida ishtirok etdi.